Віктар Маліноўскі таксама адзначыў, што адным з праблемных застаецца пытанне выканання заканадаўства аб працы ў арганізацыях недзяржаўнага сектара эканомікі, у сувязі з чым набывае асаблівую актуальнасць стварэнне прафсаюзных арганізацый на прыватных прадпрыемствах. Не менш вострыя пытанні – выкананне работнікамі працоўнай дысцыпліны, а таксама кантроль за забеспячэннем заканадаўча ўстаноўленых норм па ахове працы. Пры гэтым, зазначыў старшыня абласнога аб’яднання, прафсаюзы робяць стаўку на сацыяльнае партнёрства, што дазваляе пашыраць гарантыі працоўным у рамках калектыўных дагаво раў. Адначасова, падкрэсліў намеснік старшыні Мінаблвыканкама Віктар Сірэнка, прафсаюзы павінны прыкладаць усе намаганні для захавання працоўных калектываў. Прычым у дадзеным выпадку гаворка ідзе аб прадпрыемствах як дзяржаўнай, так і прыватнай формы ўласнасці.